62023TO0228(01)_INF
Διάταξη του Γενικού Δικαστηρίου (τέταρτο τμήμα) της 7ης Φεβρουαρίου 2024 –Zakłady Farmaceutyczne Polpharma κατά Επιτροπής
(Υπόθεση T‑228/23)
«Προσφυγή ακυρώσεως – Φάρμακα που προορίζονται για ανθρώπινη χρήση – Άδεια κυκλοφορίας στην αγορά του φαρμάκου Dimethyl fumarate Polpharma – φουμαρικός διμεθυλεστέρας – Έγγραφο της Επιτροπής διά του οποίου λαμβάνονται μέτρα που επιβάλλει απόφαση του Δικαστηρίου – Πράξη μη δεκτική προσφυγής – Απαράδεκτο – Υποθετικές πράξεις – Προδήλως απαράδεκτο»
1.
Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Έγγραφο της Επιτροπής με το οποίο διατυπώνεται προσωρινή άποψη του εν λόγω θεσμικού οργάνου σχετικά με την ερμηνεία και τις συνέπειες απόφασης του Δικαστηρίου – Δεν εμπίπτει – Απαράδεκτο
(Άρθρο 263 ΣΛΕΕ· Κανονισμός Διαδικασίας του Γενικού Δικαστηρίου, άρθρο 130 §§ 1 και 7· κανονισμός 726/2004 του Ευρωπαϊκού Κοινοβουλίου και του Συμβουλίου, άρθρα 10 και 81)
(βλ. σκέψεις 24-28, 41-46, 50)
2.
Προσφυγή ακυρώσεως – Πράξεις δεκτικές προσφυγής – Έννοια – Υποθετικές πράξεις που δεν έχουν ακόμη εκδοθεί – Δεν εμπίπτει – Προδήλως απαράδεκτο
(Άρθρο 263 ΣΛΕΕ· Κανονισμός Διαδικασίας του Γενικού Δικαστηρίου, άρθρο 126)
(βλ. σκέψεις 53 και 54)
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη καθόσον στρέφεται κατά της απόφασης που περιλαμβάνεται στο έγγραφο της Ευρωπαϊκής Επιτροπής της 17ης Μαρτίου 2023, με στοιχεία αναφοράς SANTE.DDG1.B.5/AL/mmc (2023) 2915860, σχετικά με την ερμηνεία και τις συνέπειες της απόφασης της 16ης Μαρτίου 2023, Επιτροπή κ.λπ. κατά Pharmaceutical Works Polpharma (C‑438/21 P έως C‑440/21 P, EU:C:2023:213).
2)
Απορρίπτει την προσφυγή ως προδήλως απαράδεκτη καθόσον στρέφεται κατά κάθε απόφασης μεταγενέστερης της απόφασης που περιλαμβάνεται στο έγγραφο της Ευρωπαϊκής Επιτροπής της 17ης Μαρτίου 2023, με στοιχεία αναφοράς SANTE.DDG1.B.5/AL/mmc (2023) 2915860, σχετικά με την ερμηνεία και τις συνέπειες της απόφασης της 16ης Μαρτίου 2023, Επιτροπή κ.λπ. κατά Pharmaceutical Works Polpharma (C‑438/21 P έως C‑440/21 P, EU:C:2023:213), στο μέτρο που διατηρεί ή αντικαθιστά την εν λόγω απόφαση της Επιτροπής, περιλαμβανομένου κάθε μέτρου παρακολούθησης, στον βαθμό που αφορά την προσφεύγουσα.
3)
Η Zaklady Farmaceutyczne Polpharma S.A. φέρει τα δικαστικά έξοδά της, καθώς και τα δικαστικά έξοδα της Ευρωπαϊκής Επιτροπής, περιλαμβανομένων των εξόδων που αφορούν τη διαδικασία ασφαλιστικών μέτρων.